《挽黄泰之》
宋代·喻良能

汉世无双价，皇朝第一流。
文章惊北阙，名誉满中州。
槐市师模邃，兰台史笔遒。
所嗟时未合，不作济川舟。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。